Document ID: 32006R0803

KOMMISSIONENS FORORDNING (EF) Nr. 803/2006
af 30. maj 2006
om fravigelse af forordning (EØF) nr. 1915/83 om visse gennemførelsesbestemmelser vedrørende bogføring med henblik på konstatering af landbrugsbedrifternes indkomster
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning nr. 79/65/EØF af 15. juni 1965 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Det Europæiske Økonomiske Fællesskab (1), særlig artikel 6, stk. 2, og
ud fra følgende betragtninger:
(1)
Artikel 3 i Kommissionens forordning (EØF) nr. 1915/83 (2) fastsætter, at fra og med regnskabsåret 2005 skal forbindelsesorganet fremsende alle bedriftsskemaer til Kommissionen senest tolv måneder efter udgangen af det regnskabsår, som de vedrører.
(2)
Som en ekstraordinær foranstaltning for regnskabsåret 2005, bør Belgien have en længere frist til at fremsende data, så denne medlemsstat kan gennemføre fornyelsen af det it-system, der anvendes til registrering af regnskabsmæssige data til belysning af landbrugsbedrifternes indkomstforhold.
(3)
Foranstaltningerne i denne forordning er i overensstemmelse med udtalelse fra Fællesskabskomiteen for Informationsnettet for Landøkonomisk Bogføring -
UDSTEDT FØLGENDE FORORDNING:
Artikel 1
Uanset artikel 3 i forordning (EØF) nr. 1915/83 skal forbindelsesorganet i Belgien fremsende alle bedriftsskemaer senest 18 måneder efter udgangen af regnskabsåret 2005.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. maj 2006.

Labels: 18
19
6